Bugetarii se vor bucura de o minivacanță în luna mai, care va include și ziua liberă de 1 Mai – Ziua Muncii. În plus, Guvernul a declarat ziua de 2 mai ca fiind liberă, creând astfel o punte între 1 Mai și Vinerea Mare, care va fi pe 3 mai. Astfel, românii vor avea ocazia să se relaxeze pentru o perioadă mai lungă.
Este vorba despre șase zile libere, deoarece sărbătoarea de 1 Mai este legată cu zilele libere de Paște. Va fi liber în 1 mai (miercuri), 2 mai (zi-punte) și 3-6 mai, adică Vinerea mare, sâmbăta dinaintea Paștelui, apoi prima și a doua zi de Paște.
Apoi următoarea minivacanță va fi de Rusalii. Vor fi trei zile libere, cele două de weekend – 22-23 iunie și a doua zi de Rusalii, 24 iunie.
1 Iunie, Ziua copilului, pică sâmbăta, deci nu va aduce o nouă minivacanță.
Urmează minivacanța de Sfânta Maria – 4 zile. 15 august pică joia, vineri este zi-punte dată de Guvern, urmată de weekend.
Ziua Națională și Sfântul Andrei vor fi în weekend, iar ziua de Crăciun va pica miercurea.
În acest an, Paștele ortodox cade pe 5 mai, iar cel catolic va fi sărbătorit pe 31 martie. Astfel, a fost necesară modificarea perioadei de vacanță, în perioada respectivă, pentru ca aceasta să cuprindă atât sărbătorile pascale ortodoxe, cât și cele catolice.
Inițial, vacanța de Paște pentru anul 2024 era planificată în perioada 13-21 aprilie, potrivit unui anunț al Ministerului Educației din 2023. Ulterior, însă, această perioadă a fost modificată, pentru că nu cuprindea nici Paștele ortodox, nici cel catolic.
Astfel, vacanța de Paște 2024 începe sâmbătă, pe 27 aprilie, și se încheie marți, pe 7 mai 2024, având o durată totală de 11 zile. Doar că această perioadă va acoperi sărbătorile pascale ale Bisericii Ortodoxe, însă nu și pe cele ale Bisericii Catolice.